text: Tidligere syge skal hjælpe syge
  29 april 2014 kl. 09.38
  Region Syddanmark søger nye medarbejdere, der selv har haft psykisk sygdom inde på livet. Håbet er at finde gode rollemodeller, der kan være med til at hjælpe andre.
  Medarbejdere der er kommet sig over en psykisk sygdom, kan være et levende bevis på, at det er muligt at komme sig. Derfor søger Psykiatrien i Region Syddanmark nu tidligere syge, der skal arbejde i lokalpsykiatrien.
  -Det har stor værdi for de syge, at de kan samarbejde med mennesker, der er kommet sig over en psykisk lidelse fortæller Ulla Lindgren, der er centerleder i Psykinfo.
  Samtidig kan det, for de borgere der er kommet sig over en psykisk lidelse også være en god måde, at komme tilbage til arbejdslivet på fortæller Ulla Lindgren.
  I første omgang er det planen, at Region Syddanmark vil ansætte otte nye medarbejdere, der skal arbejde ude i lokalpsykiatrien, hvor der har kontakt med de patienter der er i ambulant behandling.
  Allerede nu har der været stor efterspørgsel og der er foreløbig kommet 130 ansøgere til stillingerne
  